**……………sz. napirend**

**Előterjesztve:**

a Közoktatási, Közművelődési,

Sport és Informatikai Bizottsághoz

**E L Ő T E R J E S Z T É S**

**a Képviselő-testület 2017. június 27-ei rendes ülésére**

Tárgy: Javaslat a Logopédiai és Természetvédő Óvoda Alapítvánnyal kötött vállalkozási szerződés módosítására

Készítette:……………………………Ötvös Zoltán Művelődési Iroda vezetője

Egyeztetve: ………………………… Dankó Virág alpolgármester

Egyeztetve:………………………….. Szigetiné Bangó Ildikó Pénzügyi Iroda vezetője

Látta: ……………………..………… dr. Szalai Tibor jegyző

A napirend tárgyalása zárt ülést nem igényel!

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete első alkalommal a 2006/2007. nevelési évtől kötött szerződést 15 gyermek óvodai ellátására a Logopédiai és Természetvédő Óvoda Alapítvány fenntartásában működő Zölderdő Óvodával (1125 Budapest, Szilágyi E. fasor 26).

(A férőhelyekre a gyermekeket – az óvodai felvételi eljárás keretében - a Százszorszép Óvoda vezetője jelöli ki.)

Az intézmény - a 2018. augusztus 31-ig szóló szerződés alapján - 25, a II. kerületben állandó lakcímmel rendelkező gyermek számára nyújt teljes körű óvodai ellátást, illetve a sajátos nevelési igényű gyermekek számára fejlesztést is.

A Zölderdő Óvoda vezetője azt a tájékoztatást adta, hogy 2017. szeptember 1-jétől további 3 gyermek részére tud férőhelyet és teljes körű ellátást, fejlesztést biztosítani.

Az Óvoda szakmai tevékenysége magas színvonalú, a Százszorszép Óvodával az együttműködés zavartalan. A logopédiai ellátást igénylő gyermekek számának évről évre történő emelkedése indokolttá teszi a felajánlott lehetőség igénybe vételét.

Az Önkormányzat 2017. évi költségvetése tartalmazza a 25 gyermek ellátásáért fizetendő összeget A szerződés módosítását követően a 2017. évben a plusz 3 fő ellátása 135 eFt forrást igényel, melyet a Polgármester átruházott hatáskörben a Működési tartalék előirányzat terhére biztosíthat.

Kérem a Tisztelt Képviselő-testületet a határozati javaslat elfogadására!

**Határozati javaslat**

A Képviselő-testület úgy dönt, hogy a Logopédiai és Természetvédő Óvoda Alapítvánnyal (1126 Budapest Szilágyi Erzsébet fasor 26.) a 2015. szeptember 1 – 2018. augusztus 31-ig kötött vállalkozási szerződést - a határozat melléklete szerinti tartalommal – módosítja és felkéri a Polgármestert a szerződés-módosítás aláírására.

**Felelős**: polgármester

**Határidő:** 2017. augusztus 31.

*A határozat meghozatalához egyszerű többségű szavazati arány szükséges.*

Budapest, 2017. június 12.

**Dr. Láng Zsolt**

Polgármester

Határozat melléklete

**VÁLLALKOZÁSI SZERZŐDÉS MÓDOSÍTÁSA**

amely létrejött a **Budapest Főváros II. Kerületi Önkormányzat** (1024 Budapest, Mechwart liget 1., képviselő: **Dr. Láng Zsolt** polgármester) mint megrendelő, továbbiakban: **Megrendelő,**

valamint

a **Logopédiai és Természetvédő Óvoda Alapítvány** (1126 Budapest, Szilágyi Erzsébet fasor 26., képviselő: **Dr. Nagy Péter István kuratóriumi elnök)**, mint vállalkozó, továbbiakban: **Vállalkozó,** továbbiakban együtt Felek, között az alábbi feltételekkel:

1. A Felek rögzítik, hogy 2015. szeptember 1 – 2018. augusztus 31. közötti időtartamra szerződést kötöttek II. kerületben állandó lakcímmel rendelkező 25 fő gyermek óvodai nevelés, iskolai életmódra felkészítés feladatokkal kapcsolatos szolgáltatások ellátására, az alapfeladatot meghaladó logopédiai szakmai szolgáltatás igénybevételére.
2. A Felek közös megegyezéssel a fenti szerződés 2. és 5.pontját az alábbiak szerint módosítják:

„2. Vállalkozó elhelyezést biztosít a Vállalkozó által üzemeltetett Zölderdő Óvodában (1126 Budapest, Szilágyi Erzsébet fasor 26.) a II. kerületben állandó lakcímmel rendelkező gyerekek számára **2017. szeptember 1-jétől 2018. augusztus 31-ig évente 28 fő gyermek részére**, a II. Kerületi Önkormányzat által nevelési évenként megadott névsor alapján.”

„5. Megrendelő kötelezettséget vállal arra, hogy a szerződés 4.) pontja szerinti díjat a Százszorszép Óvoda vezetője által kiadott teljesítés igazolás alapján a Budapest Főváros II. Kerületi Önkormányzat (cím: 1024 Budapest Mechwart liget 1., számlaszám:12001008-00201761-00100004) részére kiállított számla szerint - a számla kiállítását követő 8 napon belül - megfizeti Vállalkozó OTP Bank Zrt-nél vezetett 11712004-20247061 sz. számlájára.”

1. A Szerződésnek jelen szerződésmódosítással nem érintett rendelkezései változatlanul hatályban maradnak.

Budapest, 2017.

**Dr. Láng Zsolt**

polgármester  **Dr. Nagy Péter István**

kuratóriumi elnök

Vállalkozó